<classify> THERESIA GASPER-DAR ES SALAAM KOCHA Mkuu wa Yanga, Mwinyi Zahera, anatarajiakuungana na timu yake leo kuendelea na maandalizi ya mchezo wa Ligi KuuTanzania Bara dhidi ya Mbao FC na ule wa Kombe la Shirikisho Afrika watakapoivaaPyramids ya Misri. Zahera alikuwa nchini Cameroon pamoja na timuyake ya Jamhuri ya Kidemokrasia ya Congo DRC, ambapo walikuwa na mechi zakirafiki dhidi ya Algeria na Ivory Coast. Yanga inakabiliwa na mchezo ya Ligi Kuu dhidiya Mbao FC unaotarajiwa kuchezwa Oktoba 22, mwaka huu, Uwanja wa CCM Kirumba,Mwanza. Lakini pia, kikosi hicho kina kibarua kigumucha mchezo wa Kombe la Shirikisho Afrika dhidi ya Pyramids unaotarajiwakuchezwa Oktoba 27, mwaka huu katika dimba hilo CCM Kirumba. Akizungumza na MTANZANIA jana, Mkuu wa Kitengocha Habari na Mawasiliano cha klabu hiyo, Hassan Bumbuli, alisema kikosi hichokitaendelea na mazoezi leo kabla ya kwenda Mwanza Oktoba 20 mwaka huu kuivaaMbao FC. Kwa sasa hatutacheza tena mchezo wa kirafikibaada ya jana juzi kuahirishwa ule wa Pan Africa kutokana na uwanja kujaamaji, hivyo kwa sasa tunaendelea na mazoezi ya kawaida, alisema. Alisema leo wachezaji wataendelea na mazoezikama kawaida, huku akiweka wazi kuwa Zahera atakuwa ameshawasili kuendeleakukinoa kikosi hicho. Bumbuli alisema mipango yao ni kwenda kupambanana kupata pointi tatu muhimu kwenye mchezo dhidi ya Mbao FC kabla ya kukutanana Pyramids. Yanga itakutana na Mbao FC ikiwa imetoka kupataushindi wa bao wa 1-0 dhidi ya Coastal Union katika mchezo uliochezwa Oktoba 5mwaka huu, Uwanja wa Uhuru, Dar es Salaam. Katika msimamo wa Ligi Kuu Bara, Yanga inashikanafasi ya 14, ikijikusanyia pointi nne, sawa na Polisi Tanzania, Mbeya City,Coastal Union na KMC, timu hizo zikitofautiana kwa idadi ya mabao ya kufunga nakufungwa.  <topic>: michezo 